**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 31.03.2024, ora 08.00 – 01.04.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 01.04.2024, ora 07.00**

**RÂURI**

Debitele au fost în general staționare, exceptând râurile din bazinele hidrografice: Vişeu, Iza, Tur, Someş, Crişuri, Mureş, Bega Veche, Bega, Timiş şi bazinele superioare şi mijlocii ale Jiului şi Oltului, unde au fost în scădere.

Pe cursul superior al Prutului, debitele au fost în creştere prin propagare.

Debitele se situează în general la valori sub mediile multianuale lunare, cu coeficienți cuprinşi intre 30-90%, mai mari (în jurul şi peste normalele lunare) pe râurile din bazinele hidrografice: Vișeu, Iza, Someşul Mare, Arieş, Bârzava, bazinele superioare ale Jiului, Prahovei, Bistriței, pe cursul Crișului Repede, pe cursul superior al Prutului, pe afluenții din bazinul mijlociu al Oltului şi mai mici (sub 30% din normalele lunare) pe râurile din bazinele hidrografice: Moravița, Vedea, Bârlad, Tazlău, Rm. Sărat, Jijia, pe unii afluenți mici din bazinul Argeșului, bazinele inferioare ale Jiului, Oltului și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând râurile din bazinele hidrografice: Vişeu, Iza, Tur, Someş, Crişuri, Mureş şi bazinele superioare şi mijlocii ale Jiului şi Oltului, unde vor fi în scădere.

Pe cursul superior al Prutului, debitele vor fi în creştere prin propagare.

Sunt posibile creșteri izolate de niveluri și debite, pe unele râuri mici din zonele de deal și de munte, ca urmare a cedării apei din stratul de zăpadă și propagării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 31.03 - 01.04.2024 a fost în creştere, având valoarea de 5500 m3/s, sub media multianuală a lunii martie (6700 m3/s).

În aval de Porţile de Fier, debitele au fost ȋn creştere pe sectorul Gruia - Bechet și în scădere pe sectorul Corabia – Tulcea.

Debitul la intrarea în țară (secțiunea Baziaș) va fi staționar (5500 m3/s).

În aval de Porţile de Fier, debitele vor fi în creștere pe sectorul Gruia – Corabia și în scădere pe sectorul Tr. Măgurele – Tulcea.

**2.** **Situația meteorologică în intervalul 31.03.2024, ora 09.00 – 01.04.2024, ora 06.00**

**ÎN ŢARĂ**

Vremea a fost predominant frumoasă, iar în cea mai mare parte a țării valorile termice s-au menținut semnificativ mai ridicate față de cele normale la sfârșitul lunii martie, în medie cu 10...15 grade; excepție au făcut litoralul și delta, unde abaterile pozitive față de mediile climatologice au fost mult mai mici. Astfel, temperaturile maxime s-au încadrat între 12 grade la Sulina și 30 de grade la Oltenița și Călărași. Cerul a fost variabil, temporar acoperit de nori înalți. Vântul a suflat slab și moderat, cu intensificări locale pe crestele montane (rafale de până la 60...80 km/h), în Banat și Crișana (în general cu 45...50 km/h) și izolate, cu viteze mai mici, în Transilvania și Moldova. Stratul de zăpadă, în continuă diminuare, s-a menținut pe alocuri în zona montană înaltă, la peste 1800 m altitudine și aseară la ora 21 măsura –*în platformele stațiilor meteorologice-* până la 155 cm în Munții Făgăraș. La ora 6, valorile termice erau cuprinse între 3 grade la Miercurea Ciuc și 21 de grade la Cotnari. În orele dimineții, în sudul Dobrogei izolat a mai fost ceață.

*Observație: de ieri dimineață de la ora 6 au fost în vigoare 2 atenționări pentru fenomene meteorologice periculoase imediate, 1 emisă de către SRPV Bacău și 1 de către SRPV Constanța.*

**LA BUCUREŞTI**

Vremea a fost predominant frumoasă și s-a menținut semnificativ mai caldă decât în mod obișnuit la sfârșitul lunii martie; temperatura maximă a fost de 28 de grade, valoare cu 12 grade peste media climatologică. Cerul a fost variabil, temporar acoperit de nori înalți, iar vântul a suflat în general slab. La ora 6 se înregistrau 9 grade la stația meteorologică Băneasa, 11 grade la Afumați și 13 grade la Filaret.

**3. Prognoza meteorologică în intervalul 01.04.2024, ora 09.00 – 02.04.2024, ora 09.00**

**ÎN ŢARĂ**

Vremea va fi deosebit de caldă pentru prima zi a lunii aprilie în aproape toată țara, local călduroasă îndeosebi în regiunile sudice și estice; astfel, temperaturile maxime se vor încadra între 25 și 32 de grade, cu valori mai scăzute doar pe litoral și în deltă unde se vor înregistra 16...21 de grade, iar cele minime vor fi cuprinse în general între 3 și 15 grade. Pe parcursul zilei, vremea va fi frumoasă, cu cer variabil și vânt slab și moderat, local cu intensificări în zona montană înaltă și în regiunile vestice și pe arii restrânse în cele centrale și estice. Noaptea înnorările se vor accentua în jumătatea de vest a teritoriului, unde și vântul va avea intensificări susținute, în general cu viteze de 55...65 km/h și de peste 90...100 km/h în zona montană înaltă. Îndeosebi spre sfârșitul nopții vor fi averse posibil însoțite de descărcări electrice pe arii relativ extinse în Banat, Crișana și Maramureș și izolat în Transilvania și Oltenia, iar la altitudini de peste 1800, trecător se vor semnala precipitații mixte.

**LA BUCUREŞTI**

Vremea va fi deosebit de caldă pentru această dată, călduroasă după-amiaza cu o temperatură maximă de 30...31 de grade. Cerul va fi variabil și vântul va sufla slab și moderat. Temperatura minimă va fi de 10...14 grade.

1. ***CALITATEA APELOR***

***Administrația Națională Apele Române*** informează despre semnalarea în data de 31.03.2024 la ora 11:30, unei poluări accidentale a pârâului Peța (culoare negricioasa a apei), in arealul Cartier Prima - Universitate, pe raza municipiului Oradea, județul Bihor. A fost raportat și fenomenul de mortalitate piscicola (circa 50 kg pește). Cauza probabilă este o deversare de ape menajere. Echipa de intervenție de la ABA Crișuri s-a deplasat in teren. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrării apei din sursa r. Miletin – ac.Halceni.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se menține situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor de la 33.0 l/s la 26.0 l/s la sursa r. Bahlui – ac.Pârcovaci, corespunzator treptei III de aplicare a restricțiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.

***Administratia Bazinala de Apă Mureș***

* **Judetul Hunedoara:** Incepand cu data de 06.03.2024, la ora 18.10, ApaProd Hunedoara a trecut de la alimentarea cu apa din ac. Cincis la alimentarea cu apa din sursa Hobita / r. Barbat (cf. adr. ApaProd nr. 845/06.03.2024).

***Administratia Bazinala de Apă Jiu***

* **Judetul Hunedoara:** Incepand cu data de 17.05.2022 a fost oprita alimentarea cu apa a Barajului Valea de Pe?ti, din Priza Campu lui Neag (Buta), pentru efectuarea lucr?rilor de înlocuire a conductei de aduc?iune Buta-Baraj.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**